# 基輔

| 基輔 Київ |
| --- |
| 首都同特殊地位城市 |
|  |
|

|  |
| --- |
|  **旗幟** |
|  **徽章** |  **標誌** |

 |
| 綽號：Мати міст Руських（羅斯眾城之母） |
| 基輔 基輔響烏克蘭嘅位置 |
| 國家 |  烏克蘭 |
| 行政區劃 | 直轄市 |
| 建立 | 482年（官方） |
| 政府 |
|  • 市長 | 維塔利·克利奇科 |
| 面積 |
|  • 首都同特殊地位城市 | 839 平方公里（324 平方英里） |
| 海拔 | 179 米（587 英尺） |
| 人口（2021年1月1號） |
|  • 首都同特殊地位城市 | 2,962,180 |
|  • 都會區 | 3,475,000 |
| 時區 | EET（UTC+2） |
|  • 夏令時間 | EEST（UTC+3） |
| 郵政編碼 | 01xxx-04xxx |
| 電話區號 | +380 44 |
| 車輛號牌 | AA（2004年前：КА、КВ、КЕ、КН、КІ、KT） |
| 網站 | kyivcity.gov.ua |

**基輔**（烏克蘭文：Київ，羅馬化：*Kyiv*）係烏克蘭嘅首都同最大城市，響國境嘅中北部同埋第聶伯河河邊，住咗差唔多三百萬人。基輔係全歐洲第7大城，亦係喺東歐嘅主要文化、工業、科學、同教育中心。

## 歷史

基輔係東歐其中最古老嘅城市，由5世紀開始已經成為咗商業中心。因為基輔係喺北歐同君士坦丁堡嘅通道之間，所以對當地嘅貿易非常重要。喺9世紀，維京人統治咗基輔，成立咗基輔羅斯，第一個斯拉夫人嘅帝國。到13世紀，基輔喺蒙古帝國入侵期間完全夷為平地，所以冇咗佢原本有嘅優勢。喺之後嘅時間，基輔分別俾立陶宛大公國同埋俄羅斯帝國管治，喺期間再一次成為咗重要嘅工商業中心。

到工業革命期間，基輔變咗更加繁榮，成為咗俄國嘅重要工業地。到1918年，經過俄國嘅二月革命同十月革命之後，烏克蘭人民共和國宣佈獨立，基輔跟住做咗呢個國家嘅首都。到布爾什維克喺1921年贏咗俄國內戰之後，基輔入咗做蘇聯嘅烏克蘭加盟國。

喺二次大戰期間，個城市再一次變咗做爛地。不過基輔喺戰後好快由起返，係蘇聯當時嘅第三大城，只係排喺莫斯科同聖彼得堡後面。

喺1991年蘇聯解體之後，烏克蘭正式成為獨立國家，基輔繼續做佢嘅首都。因為好多原本住喺其他地方嘅烏克蘭人都移民去基輔，所以人口曾經升過唔少。自從獨立以嚟，烏克蘭一直都擁護西方國家嘅市場經濟同議會共和制，所以令基輔更加富貴。隨住工廠搬去其他地方，雖然基輔嘅工業一直都跌，但係個城市又發展咗金融，帶嚟咗唔少新嘅投資。

## 政治

基輔作為國家嘅首都，係屬於特別城，喺行政上等同一個省。烏克蘭全國只係得兩個特別城，而另外嗰個就係塞凡堡。喺基輔嘅省長係由總統委任，而市長就係民選嘅職位。

### 取態

因為基輔喺烏克蘭嘅位置非常嘅重要，加上係國家其中互聯網嘅網絡最完整嘅地方，所以基輔係全國最親西方嘅地方，一般喺政治上都支持同歐盟扯上密切嘅關係。根據一份喺2014年做嘅調查，當問到“烏克蘭應唔應該同俄羅斯合并成為一個國家？”嘅時候，基輔市民嘅支持率只係5.3%，相對於全國嘅12.5%。

### 政區

基輔嘅十個行政區
因為基輔個城市都好大，所以每一個區都有自己嘅民選議會嚟管理地區性嘅議題。

基輔最早嘅政區係由1810年開始，當時個城市分咗做4區。到1833年，尼古拉一世下令基輔分做6區，後尾再加到10個區。喺1917年，布爾什維克曾經將個城市分做8個區。

喺蘇聯時期，基輔因為不斷增長，所以區嘅數目越嚟越多，而啲區名一般都係用蘇聯共產黨嘅主要阿頭嚟改名。到2001年，基輔嘅區由14個減到10個，一直都依家。喺2006年，當時嘅基輔市長本來打算將基輔嘅區由10個再減到落7個，但係最終冇落實到。

* 總統行政大樓
* 烏克蘭内閣
* 烏克蘭外交部

## 地理

### 氣候

| 基輔氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 11.1 (52) | 17.3 (63.1) | 22.4 (72.3) | 29.1 (84.4) | 33.6 (92.5) | 35.0 (95) | 39.4 (102.9) | 39.9 (103.8) | 33.8 (92.8) | 29.5 (85.1) | 23.2 (73.8) | 14.7 (58.5) | 39.9 (103.8) |
| 平均高温 °C（°F） | −2.9 (26.8) | −1.7 (28.9) | 3.6 (38.5) | 12.6 (54.7) | 20.3 (68.5) | 23.5 (74.3) | 25.3 (77.5) | 24.4 (75.9) | 19.3 (66.7) | 12.0 (53.6) | 4.1 (39.4) | −0.8 (30.6) | 11.7 (53.1) |
| 平均低温 °C（°F） | −8.4 (16.9) | −7.7 (18.1) | −3.1 (26.4) | 3.9 (39) | 10.1 (50.2) | 13.3 (55.9) | 15.0 (59) | 14.0 (57.2) | 9.6 (49.3) | 4.3 (39.7) | −0.9 (30.4) | −5.4 (22.3) | 3.8 (38.8) |
| 歷史最低温 °C（°F） | −31.1 (−24) | −32.2 (−26) | −24.9 (−12.8) | −10.4 (13.3) | −2.4 (27.7) | 2.4 (36.3) | 5.8 (42.4) | 3.3 (37.9) | −2.9 (26.8) | −17.8 (0) | −21.9 (−7.4) | −30.0 (−22) | −32.2 (−26) |
| 平均降水量 mm（英寸） | 47 (1.85) | 46 (1.81) | 39 (1.54) | 49 (1.93) | 53 (2.09) | 73 (2.87) | 88 (3.46) | 69 (2.72) | 47 (1.85) | 35 (1.38) | 51 (2.01) | 52 (2.05) | 649 (25.55) |
| 出處： |

## 交通運輸

### 地方運輸

基輔港
經過基輔嘅歐洲E40公路，係最長嘅歐洲高速公路
基輔地鐵2號線列夫·托爾斯泰站
基輔纜車下站
就嚟到地鐵1號線第聶伯站嘅列車
### 郊區交通運輸

基輔依家有五條短程火車路線：

* 尼任（東北）
* 赫雷賓卡（東南）
* 米羅尼夫卡（南）
* 法斯蒂夫（西南）
* 科羅斯滕（西）

## 友好城市

* 德國萊比錫（1961年起）
* 土耳其安卡拉（1993年起）
* 希臘雅典
* 阿塞拜疆巴庫
* 中華人民共和國北京（1993年起）
* 塞爾維亞貝爾格萊德
* 斯洛伐克布拉迪斯拉發
* 比利時布魯塞爾
* 匈牙利布達佩斯
* 美國芝加哥
* 摩爾多瓦基施紐
* 英國蘇格蘭愛丁堡（1989年起）
* 波蘭克拉科夫（1993年起）
* 日本京都
* 白俄羅斯明斯克
* 德國慕尼黑
* 丹麥歐登塞
* 法國巴黎
* 南非普利托里亞
* 拉脫維亞里加
* 意大利羅馬
* 智利聖地亞哥
* 保加利亞索菲亞
* 阿爾巴尼亞地拉那
* 意大利佛羅倫斯
* 芬蘭赫爾辛基
* 瑞典斯德哥爾摩
* 愛沙尼亞塔林
* 格魯吉亞第比利斯（1999年起）
* 加拿大多倫多
* 法國圖魯茲
* 波蘭華沙
* 中華人民共和國武漢
* 中華人民共和國蘇州
* 奧地利維也納
* 立陶宛維爾紐斯
* 亞美尼亞埃里溫

## 參考